Nóndezjuke - Wikipedia
'n Nóndezjuke dudelik in beeld
'n Nóndezjuke (Nederlands vlinderdas of vlinderstrik) is 'n saort sjtrik die door mansluuj op de baord van ein humme wirt gedrage. De sjtrik dank ziene Nederlandse naam aan zien vorm, die ènnigszins op die van 'ne vlinder liek. In de volksmóndj sjpruk me doorgaons van 'n sjtrikske went me de vlinderdas bedoelt.
't Nóndezjuke besjteit oet 'n lint (meistal gemaak van zieje, mèr ouch waal van ketoen of polyester) dat, vergeliekbaar mèt ein krevat, óm de hals wirt geknuip. 't Lint eindigt aan allebei de oeteinje in 'n sjtrik, wodoor de sjtrik nao 't knuipe 'n vlinderechtige vorm kriet. Allewiel wirt 't nóndezjuke vriewaal oetsjloetend biej galakleijing gedrage: 'n zjwart biej 'ne smoking ("black tie"), 'n wit biej 'n rokkestuum ("white tie"). 't Drage van 'n nóndezjuke biej dagelikse kleijing wirt allewiel (in Nederlandj) es euverdreve chique ervare.
Nóndezjukes besjtaon in alle dènkbare groates, materiale, kleure en dessins. Behauve de nóndezjukes die gesjtrik mótte waere zint d'r ouch veurgesjtrikde exemplare verkriegbaar.
Eine bekènde drager van ’n nóndezjuke waas Winston Churchill. In Nederlandj waas dat vreuger Toon Hermans biej zien optraejes.
Perfiel Toon Hermans, mèt nóndezjuke, in de sjtadssjouwburg in Mesjtreech
Wikipedia NL, Vlinderdas
'n Nóndezjuke (veurgesjtrik)
’t Knuipe van ’n nóndezjuke in beeld gebrach
'n Anger meneer óm 'n nóndezjuke te sjtrikke
John Cleese, 'n nóndezjuke in 't gebruuk
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Nóndezjuke&oldid=341853"	Categorieë: Gesjreve in 't GelaensKleijaasjLimburgse wäörd	Navigatiemenu
CatalàČeštinaDanskDeutschΕλληνικάEnglishEsperantoEspañolEuskaraفارسیSuomiFrançaisGaeilgeעבריתMagyarBahasa IndonesiaÍslenskaItaliano日本語한국어KurdîLumbaartМакедонскиNederlandsNorsk bokmålPolskiPortuguêsРусскийSicilianuSimple EnglishSvenskaไทยTagalogTürkçeVènetoTiếng Việt中文粵語	Koppelingen bewerken	Dees pazjena is 't lèts verangerd op 9 mrt 2013, 02:44.